《寄远》
宋代·陈襄

飞鹊翩翩暮欲栖，楚天新月射璇题。
袖中已灭三年字，心曲惟通一点犀。
步障影迷金谷路，桃花香隔武陵溪。
瑶华好折无人寄，肠断江楼百尺梯。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。